«Гуьржийн» нохчаша дукха самукъадаларца хьошалла дира Нохчийчуьра баьхкинчу Iилманчашна а, студенташна а. Цара дийцира нохчийн ширачу гIиллакхех, ламастех лаьцна. Халкъан бартакхолларалла дика евзаш карийра студенташна Гуьржийчуьра баккхий нах. Гуьржийн мохк, халкъ, церан къоман культура (мотт, музыка, кхача, истори) – дерриге а дуьненахь а девзаш ду. Хьалх-хьалха цигахь Iен-баха дIабаханчу нохчашна дика хаьа вайн цIера дIадаьхьна хабарш.